
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1627 

29 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδική Συλλογική Σύμβαση Εργασίας «Για τους όρους 
καιτις συνθήκες απασχόλησης των διπλωματούχων 
Μηχανικών ανωτάτων σχολών που εργάζονται με 
σχέση εργασίας δημοσίου δικαίου στο Δημόσιο» .. 1 

Ειδική Συλλογική Σύμβαση Εργασίας «Γιατους όρους 
και τις συνθήκες απασχόλησης των μονίμων πολιτι¬ 
κών υπαλλήλωντου Υπουργείου Εμπορικής Ναυτι¬ 
λίας και των υπαλλήλων των ΝΠΔΔπου εργάζονται 

με σχέση εργασίας δημοσίου δικαίου». 2 

Καθορισμός ορίου μετακινήσεων υπαλλήλων του ΕΟΤ. 3 
Τροποποίηση παραρτήματος του Π.Δ. 332/1995 (Α' 
178) «Μέτρα προστασίας κατά την εισαγωγή στη 
χώρα ή μέσω αυτής σε άλλο κράτος μέλος της Ευ¬ 
ρωπαϊκής Ένωσης οργανισμών επιβλαβών για τα 
φυτά ή τα φυτικά προϊόντα και κατά της εξάπλωσής 
τους στο εσωτερικό της, σε συμμόρφωση προς την 
οδηγία 77/93/ΕΟΚτου Συμβουλίου» σε συμμόρφω¬ 
ση με τις οδηγίες 98/100/ΕΚ και 2000/23/ΕΚ της 

Επιτροπής. 4 

Τροποποίηση της 350137/26.6.1992 Υπουργικής Από¬ 
φασης «Γενικός Τεχνικός Κανονισμός Αποδοχής 
Ποικιλιών των καλλιεργουμένων φυτικών ειδών 


καρποφόρων δένδρων, θάμνων και λοιπών μικρών 

καρποφόρων» (Β433). 5 

Τροποποίηση της 440756/30.12.1985 Υπουργικής 
Απόφασης «Γενικός Τεχνικός Κανονισμός Αποδο¬ 
χής Ποικιλιών των καλλιεργουμένων φυτικών ει¬ 
δών» (Β124). 6 

Τροποποίηση της 191709/99 απόφαση Υπουργού Ερ¬ 
γασίας και Κοινωνικών Ασφαλίσεων. 7 

Καθορισμός της χρεούμενης αξίας των εργατικών κα¬ 
τοικιών του οικισμού του Ο.Ε.Κ. «ΠΡΟΣΩΤΣΑΝΗ I» 8 
Κήρυξη υποχρεωτικής της από 16 Μάίου 2000 ΣΣΕ για 


τους όρους αμοιβής και εργασίας των καθηγητών 


ξένων γλωσσών που εργάζονται στα φροντιστήρια 
ξένων γλωσσών όλης της χώρας με σύμβαση εξηρ- 

τημένης εργασίας. 9 

Κήρυξη υποχρεωτικής της από 10 Ιουλίου 2000 ΣΣΕ 
των επιστημόνων, φαρμακοποιών με σχέση εργα¬ 
σίας ιδιωτικού δικαίου σε ολόκληρη τη χώρα για το 
έτος 2000 . 10 


Τροποποίηση καταστατικού της Δημοτικής Επιχείρη¬ 
σης Ανάπτυξης Δήμου Ασπροπύργου (Δ.Ε.Α.Δ.Α.) 
και κωδικοποίηση αυτού. 11 


ΑΠΟΦΑΣΕΙ Σ 

Αριθ.ΔΙΔΑΔ/Φ64Α/54/οίκοθεν 29236 (1) 

Ειδική Συλλογική Σύμβαση Εργασίας «Γιατους όρους καιτις 
συνθήκες απασχόλησης των διπλωματούχων Μηχανικών 
ανωτάτων σχολών που εργάζονται με σχέση εργασίας δη¬ 
μοσίου δικαίου στο Δημόσιο». 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Στην Αθήνα σήμερα στις 10 Νοεμβρίου 2000 στο κατάστη¬ 
μα του ΥΠ.ΕΣ.Δ.Δ.Α., Βασ. Σοφίας 15, μεταξύ : 

Α. Τ ου Ελληνικού Δημοσίου, που εκπροσωπείται νόμιμα από 
τον Υφυπουργό Εσωτερικών, Δημόσιας Διοίκησης και Αποκέ¬ 
ντρωσης, 

Β. Της δευτεροβάθμιας συνδικαλιστικής οργάνωσης με την 
επωνυμία « Πανελλήνια Ομοσπονδία Ενώσεων Μηχανικών Δη¬ 
μοσίων Υπαλλήλων Διπλωματούχων Ανωτάτων Σχολών» ( 
Π.Ο. ΕΜΔΥΔΑΣ), που εδρεύει στην Αθήνα και εκπροσωπείται 
νόμιμα από τον Κατίκα Παναγιώτη, Πρόεδρο του Δ.Σ, Εξαρ- 
χάκο Γιώργο, Αντιπρόεδρο του Δ.Σ., Γρηγορόπουλο Γιάννη, 
Γενικό Γραμματέατου Δ.Σ. και Καφφέ Νίκο, Μέλος του Δ.Σ., 
όπως έχουν ορισθεί με την απόφαση 54/θέμα 1 ο /7-9-2000 του 
Δ.Σ.της Π.Ο. ΕΜΔΥΔΑΣ. 

συμφωνούνται τα εξής: 

Διαπιστώνεται η ολοκλήρωση των απ’ ευθείας συλλογικών 
διαπραγματεύσεων, όπως πιστοποιείται στο 24064/23-10- 
2000 έγγραφο του ΥΠ.ΕΣ.Δ.Δ.Α. 

Τα συμβαλλόμενα μέρη συμφωνούν στην κατάρτιση Ειδι¬ 
κής Συλλογικής Σύμβασης Εργασίας, σύμφωνα με το άρθρο 
4, παρ. 2 του Ν. 2738/99, της οποίας το περιεχόμενο έχει ως 
εξής: 

ΑΡΘΡΟ 1 

Στις διατάξειςτης παρούσας Ειδικής Συλλογικής Σύμβασης 
Εργασίας υπάγονται οι διπλωματούχοι μηχανικοί απόφοιτοι 
Α.Ε.Ι., που υπηρετούν στο Δημόσιο, τα Ν.Π.Δ.Δ. και τους Ορ¬ 
γανισμούς Τοπικής Αυτοδιοίκησης α' και β' βαθμού και είναι 
μέλη πρωτοβάθμιων συνδικαλιστικών οργανώσεων μελών 
της Π.Ο. ΕΜΔΥΔΑΣ. 

ΑΡΘΡΟ 2 

Συμφωνείται η Συγκρότηση επιτροπής στο Υπουργείο Εσω¬ 
τερικών, Δημόσιας Διοίκησης και Αποκέντρωσης με συμμετο¬ 
χή της Π.Ο. ΕΜΔΥΔΑΣ και αντικείμενο την διερεύνηση εναλ¬ 
λακτικών δυνατοτήτων επιμόρφωσης των Διπλωματούχων 
Μηχανικών αποφοίτων ΑΕΙ μέσω του Εθνικού Κέντρου Δημό¬ 
σιας Διοίκησης, με σκοπό την παροχή εξειδικευμένων και 
προσαρμοσμένων στην ιδιαιτερότητα της δουλειάς τους γνώ¬ 
σεων, ούτως ώστε να επιτευχθεί η ποιοτική αναβάθμιση των 
Δημόσιων Τεχνικών Υπηρεσιών. 

Με βάση τα πορίσματα της Επιτροπής θα προωθηθούν οι 
αναγκαίες ρυθμίσεις για τη συνεχιζόμενη εκπαίδευση και επι¬ 
μόρφωση των Διπλωματούχων Μηχανικών αποφοίτων Α.Ε.Ι. 

Οι Συμβαλλόμενοι 

Για το Ελληνικό Δημόσιο Για την Π.Ο. ΕΜΔΥΔΑΣ 

ΥΦΥΠΟΥΡΓΟΣ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Ο Π ρόεδρΟς 

ΛΕΩΝΙΔΑΣΤΖΑΝΗΣ ΠΑΝΑΓΙΩΤΗΣ ΚΑΤΙΚΑΣ 

Ο Αντιπρόεδρος 
ΓΙΩΡΓΟΣ ΕΞΑΡΧΑΚΟΣ 
Ο Γενικός Γραμματέας 
ΓΙΑΝΝΗΣ ΓΡΗΓΟΡΟΠΟΥΛΟΣ 
Το Μέλος 
ΝΙΚΟΣ ΚΑΦΦΕΣ 


Αριθ. ΔΙΔΑΔ/Φ64Α/53/οίκοθεν 29237 (2) 

Ειδική Συλλογική Σύμβαση «Για τους όρους και τις συνθήκες 
απασχόλησης των μονίμων πολιτικών υπαλλήλων του 
Υπουργείου Εμπορικής Ναυτιλίας και των υπαλλήλων των 
ΝΠΔΔ που εργάζονται με σχέση εργασίας δημοσίου δι¬ 
καίου». 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Στην Αθήνα σήμερα στις 8 Νοεμβρίου 2000, οι υπογράφο- 
ντες την παρούσα αφενός ο Υφυπουργός Εσωτερικών, Δημό¬ 
σιας Διοίκησης και Αποκέντρωσης κ. Λεωνίδας Τζανής που 
κατοικοεδρεύει στην Αθήνα, οδός Β. Σοφίας 15, ως νόμιμος 
εκπρόσωπος του Ελληνικού Δημοσίου και αφετέρου οι κ. κ. 
Γεώργιος Μπολολιάς και Ελευθέριος Σπιταδάκης, Πρόεδρος 
και Γενικός Γραμματέας αντίστοιχα της «Πανελλήνιας Ομο¬ 
σπονδίας Υπαλλήλων Εμπορικής Ναυτιλίας» (ΠΟΥΕΝ), ενερ- 
γούντες αμφότεροι εν προκειμένω ως εκπρόσωποι αυτής νο- 
μίμως εξουσιοδοτημένοι από το Δ.Σ. της ΠΟΥΕΝ, δυνάμειτης 
υπ. αρ. 23 Α/31-10-2000 εξουσιοδοτήσεως, συμφώνησαν και 
έκαναν αποδεκτά τα παρακάτω: 

ΑΡΘΡΟ 1 

Το Υπουργείο Εμπορικής Ναυτιλίας μετά την γνωμοδότηση 
700/5-12-1999του Ν.Σ.Κ. (Α.α.4.β εδάφιο γ), μπορεί να εφαρ¬ 
μόσει τις διατάξεις του άρθρου 9 παρ. 30 του ν.2266/1994, οι 
οποίες εξακολουθούν να ισχύουν και μετά την ισχύ του νέου 
Υπαλληλικού Κώδικα (ν.2683/1999), ώστε να ολοκληρωθούν 
οι διαδικασίες μετάταξης υπαλλήλων Ν ΠΙΔ που εποπτεύονται 
από το Υπουργείο Εμπορικής Ναυτιλίας, σε ΝΠΔΔ του ίδιου 
Υπουργείου. 

ΑΡΘΡΟ 2 

Το Υπουργείο Εμπορικής Ναυτιλίας θα υλοποιήσει σε συ¬ 
νεργασία με το Υπουργείο Εσωτερικών, Δημόσιας Διοίκησης 
και Αποκέντρωσης και τις συνδικαλιστικές οργανώσεις, μέσω 
πιστοποιημένων δομών κατάρτισης, εξειδικευμένα προγράμ¬ 


ματα εκπαίδευσης και επιμόρφωσης των υπαλλήλων άμεσα 
συνδεδεμένα με τις υπάρχουσες υπηρεσιακές ανάγκες και την 
εξέλιξη στο χώρο της Ναυτιλίας. 

ΑΡΘΡΟ 3 

Η παρούσα ε. σ. σ. ε. αφορά τους μόνιμους πολιτικούς 
υπαλλήλους του Υπουργείου Εμπορικής Ναυτιλίας και τους 
υπαλλήλους των ΝΠΔΔ που εργάζονται σ’ αυτό με σχέση ερ¬ 
γασίας δημοσίου δικαίου, κατά τη διάταξη της παρ. 1 του άρ¬ 
θρου 1 του Ν. 2738/99. 

ΑΡΘΡΟ 4 

Τυχόν ευνοϊκότεροι όροι εργασίας των υπαλλήλων, που ανα- 
φέρονται στην παρούσα και προβλέπονται από το Νόμο, Δια¬ 
τάγματα, Υπουργικές Αποφάσεις κ. α. δεν θίγονται και εξακο¬ 
λουθούν να ισχύουν εφόσον δεν τροποποιούνται ρητά ή ανατί¬ 
θενται με τις διατάξεις της παρούσας ε. σ. σ. ε. 

ΑΡΘΡΟ 5 

Η ισχύς της παρούσας αρχίζει από την ημέρα δημοσίευσης 
της στην Εφημερίδα της Κυβερνήσεως και είναι αόριστης 
διάρκειας. 

Οι Συμβαλλόμενοι 

Γ ια το Ελληνικό Δημόσιο ΓιατηνΠΟΥΕΝ 

ΥΦΥΠΟΥΡΓΟΣ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Ο Πρόεδρος 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΜΠΟΛΟΛΙΑΣ 
Ο Γ ενικός Γ ραμματέας 
ΕΛΕΥΘΕΡΙΟΣ ΣΠΙΤΑΔΑΚΗΣ 


Αριθ. 2/83274/0022 (3) 

Καθορισμός ορίου μετακινήσεων υπαλλήλων του ΕΟΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν.2685/99 «Κάλυψη δαπανών μετακινουμένων υπαλ¬ 
λήλων εντός και εκτός Επικράτειας και άλλες διατάξεις» (ΦΕΚ 
35/Α/18.2.99). 

2. Το Π.Δ. 27/1.2.96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας, Τεχνολογίας και Εμπορίου 
στο Υπουργείο Ανάπτυξης» (ΦΕΚ 19/Α/1.2.96). 

3. Το Π.Δ.143/13.4.2000 (ΦΕΚ 122/Α/13.4.2000) «Διορισμός 
Υπουργών, Αναπληρωτή Υπουργού και Υφυπουργών». 

4. Τη με α.π. 2/80345/0004/6.11.99 ΚΥΑ «μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91». 

5. Το Π.Δ.365/97 «Διατήρηση εποπτείας Ν.Π.Δ.Δ. από το 
Υπουργείο Ανάπτυξης (ΦΕΚ 241/Α/28.11.97). 

6. Το Ν.2206/94 «Περί ιδρύσεως, οργάνωσης, λειτουργίας, 
ελέγχου Καζίνων και άλλες διατάξεις» (ΦΕΚ 26/Α/94). 

7. Το Π.Δ.217/95 «περί σύστασης, οργάνωσης και λειτουρ¬ 
γίας Διεύθυνσης Καζίνο στο Υπουργείο Τουρισμού» (ΦΕΚ 
116/Α/95). 

8. Τις με αριθ.923/95 (ΦΕΚ 530/Α/95) και 962/65 (ΦΕΚ 
440/Α/95) αποφάσεις Υπουργού Τουρισμού «περί κανονισμού 
της διαδικασίας ελέγχου τεχνικών μέσων διεξαγωγής παιγνι- 
διών στα Καζίνο και χορήγησης αδειών». 

9. Τη με α.π. 2/5547/0022/24.8.2000 ΚΥΑ «Καθορισμός για 
το έτος 2000 ανωτάτου ορίου αριθμού ημερών μετακινήσεων 
εκτός έδρας στο εσωτερικό για εκτέλεση υπηρεσίας των μο¬ 
νίμων υπαλλήλων Ε.Ο.Τ. με ειδικότητα ελεγκτή Καζίνο και 
υπαλλήλων αορίστου και ορισμένου χρόνου ελεγκτών της 
ΥΑ/ΕΟΤ Ελέγχου Καζίνο και Τελεφερίκ Πάρνηθας με παράλ- 

ληλη άσκηση καθηκόντων στη Διεύθυνση Καζίνο του Υπουρ¬ 
γείου Ανάπτυξης». 

10. Το άρθρο ΙΟτουΝ.2837/2000 (ΦΕΚ 178/Α/3.8.2000). 

11. Το γεγονός ότι η δαπάνη που θαπροκύψει θα καλυφθεί 
από τον τακτικό προϋπολογισμό του ΕΟΤ οικονομικού έτους 
2000 για το διάστημα από 1.1.2000 έως 31.8.2000 στον οποίο 
υπάρχει εγγεγραμμένη πίστωση και για το διάστημα από 
1.9.2000 έως 31.12.2000 θα καλυφθεί από τον τακτικό προϋ¬ 
πολογισμό του Υπουργείου Ανάπτυξης 35/150 ΚΑΕ 0711, 
στον οποίο υπάρχει εγγεγραμμένη πίστωση ποσού δραχμών 
τριακοσίων εκατομμυρίων (300.000.000). 

12. Τις υφιστάμενες υπηρεσιακές ανάγκες. 

13. Το άρθρο 40 του Ν.849/78 όπως συμπληρώθηκε με το 
άρθρο 8 Ν.2129/93, αποφασίζουμε: 

1. Οι υπάλληλοι του ΕΟΤ των κατηγοριών ΠΕ-ΤΕ-ΔΕ μόνι¬ 
μοι, με σχέση εργασίας ιδιωτικού δικαίου αορίστου και ορι¬ 
σμένου χρόνου οι οποίοι μέχρι 30-8-2000 υπηρετούσαν με πα¬ 
ράλληλα καθήκοντα στη Διεύθυνση Καζίνων του Υπουργείου 
Ανάπτυξης και από 1-9-2000 υπηρετούν με απόσπαση στη Δι¬ 
εύθυνση Καζίνων, μπορούν να μετακινούνται στα κλιμάκια για 
ελέγχους στα ιδιωτικά Καζίνο μέχρι 120 ημέρες το χρόνο κα¬ 
τανεμημένες τριάντα-τριάντα μία, ανά μήνα με δυνατότητα 
συμψηφισμού. 

2. Η απόφαση αυτή ισχύει από 1-1-2000 έως 31-12-2000 και 
με τη δημοσίευση της παύει να ισχύει η 2/55474/0022 (ΦΕΚ 
1120/Β/8-9-2000) Κοινή απόφαση Γενικών Γραμματέων 
Υπουργείου Ανάπτυξης και Γενικού Γραμματέα Δημοσιονομι¬ 
κής Πολιτικής Υπουργείου Οικονομικών. 

3. Η απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 6 Δεκεμβρίου 2000 
Οι Γ ενικοί Γ ραμματείς 
Δημοσ. Πολιτικής 

Υπουργείου Οικονομικών Υπουργείου Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ Α. ΠΑΠΑΘΑΝΑΣΟΠΟΥΛΟΣ 

Αριθ. 414553 (4) 

Τροποποίηση παραρτήματος του Π.Δ. 332/1995 (ΑΊ78) «Μέ¬ 
τρα προστασίας κατά την εισαγωγή στη χώρα ή μέσω αυ¬ 
τής σε άλλο κράτος μέλος της Ευρωπαϊκής Ένωσης ορ¬ 
γανισμών επιβλαβών για τα φυτά ή τα φυτικά προϊόντα και 
κατά της εξάπλωσήςτους στο εσωτερικό της, σε συμμόρ¬ 
φωση προς την οδηγία 77/93/ΕΟΚ του Συμβουλίου» σε 
συμμόρφωση με τις οδηγίες 98/100/ΕΚ και 2000/23/ΕΚ 
της Επιτροπής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 2147/1952(Α' 155) «Περί προλήψε- 
ως και καταστολής των ασθενειών και των εχθρών των φυτών 
και περί οργανώσεως της Φυτοπαθολογικής Υπηρεσίας». 

β. Του άρθρου 19 του Π.Δ. 332/1995(Α' 178) «Μέτρα 
προστασίας κατά την εισαγωγή στη χώρα ή μέσω αυτής 
σε άλλο κράτος μέλος της Ευρωπαϊκής Ένωσης οργανι¬ 
σμών επιβλαβών για τα φυτά ή τα φυτικά προϊόντα και κα¬ 
τά της εξάπλωσης τους στο εσωτερικό της, σε συμμόρ¬ 
φωση προς την οδηγία 77/93/ΕΟΚ του Συμβουλίου». 

β. Του άρθρου 29 Ατού Ν. 1558/1985(Α' 137) «Κυβέρ¬ 
νηση και κυβερνητικά όργανα», όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκεαπότο άρθρο 1 παρ. 2ατου Ν. 2469/1997 (Α'38). 

γ. Της απόφασης με αριθμό 353001/2000 (Β' 566) κοι¬ 
νής απόφασης του Πρωθυπουργού και του Υπουργού Γε¬ 


ωργίας «Ανάθεση αρμοδιοτήτων στους Υφυπουργούς 
Γεωργίας Ευάγγελο Αργύρη και Φώτη Χατζημιχάλη». 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

4. Τη σχετική εισήγηση της Διεύθυνσης Προστασίας 
Φυτικής Παραγωγής, αποφασίζουμε 

Άρθρο 1 

Σκοπός της παρούσας απόφασης είναι η εναρμόνιση της 
εθνικής νομοθεσίας στοντομέατων φυτοϋγειονομικών όρων, 
τους οποίους πρέπει να πληρούν τα φυτά ή τα φυτικά προϊό¬ 
ντα και άλλα αντικείμενα που εισάγονται στη χώρα και στις άλ¬ 
λες χώρες μέλη της ΕΈ. μέσω της χώρας ή διακινούνται μέσω 
αυτής με τις διατάξεις της οδηγίας 98/100/ΕΚ της Επιτροπής 
της 21ης Δεκεμβρίου 1998 και με τις διατάξεις της οδηγίας 
2000/23/ΕΚ της Επιτροπής της 27ης Απριλίου 2000 για την 
τροποποίηση της οδηγίας 92/76/ΕΟΚ περί αναγνωρίσεως 
προστατευόμενων ζωνών που είναι εκτεθειμένες σε ιδιαίτε¬ 
ρους φυτοϋγειονομικούς κινδύνους ατην Κοινότητα. 

Άρθρο 2 

Το παράρτημα IV Μέρος Γ, σημείο β.2, στη οτήλη «Προστα- 
τευόμενη Ζώνη» τροποποιείται ως ακολούθως: 

α. Μετά τη λέξη Ιταλία και πριν το κόμμα παρεμβάλλε¬ 
ται παρένθεση που έχει ως εξής: 

(Περιοχές Απουλία, Αιμιλία - Ρομάνια, Αομβαρδία και 
Βένετο). 

β. Προστίθεται η παράγραφος: «Αναγνωρίζονται ως 
Προστατευόμενες ζώνες η Αυστρία, η Ιρλανδία και οι πε¬ 
ριοχές της Ιταλίας Απουλία, Αιμίλια-Ρομάνια, Λομβαρδία 
και Βένετο έως τις 31 Μαρτίου 2001». 

Άρθρο 3 

Η παρούσα απόφαση ισχύει από της δημοσίευσή της. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 2000 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 


Αριθ. 414558 (5) 

Τροποποίηση της 350137/26.6.1992 Υπουργικής Απόφασης 
«Γενικός Τεχνικός Κανονισμός Αποδοχής Ποικιλιών των 
καλλιεργουμένων φυτικών ειδών καρποφόρων δένδρων, 
θάμνων και λοιπών μικρών καρποφόρων» (Β433). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των παραγρ. 2 και 3 του άρθρου 6 του ν. 1564/1985 «Ορ¬ 
γάνωση παραγωγής και εμπορίας του πολλαπλασιαστικού 
υλικού φυτικών ειδών» (Α 164), όπως η παραγρ. 2 αντικατα- 
στάθηκε από την παραγρ. 1 του άρθρου 5 του ν. 2732/1999 
«Διεπαγγελματικές Οργανώσεις και ρύθμιση θεμάτων αρμο¬ 
διότητας του Υπουργείου Γεωργίας» (Α' 154). 

β) Του άρθρου 29Ατου ν. 1558/1985 «Κυβέρνηση και Κυ¬ 
βερνητικά Όργανα» (Α 137), όπως το άρθρο 29Α προστέθηκε 
με το άρθρο 27 του ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του ν. 1712/1987 για 
τον εκσυγχρονισμό των επαγγελματικών οργανώσεων των 

εμπόρων, βιοτεχνών και λοιπών επαγγελματιών και άλλες δια¬ 
τάξεις» (Α 154) και τροποποιήθηκε με το άρθρο 1 παραγρ. 2 
περίπτ. α' του ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες δια¬ 
τάξεις» (Α 38). 

γ) Της παραγρ. 1 του άρθρου μόνο του π.δ. 582/1985 
«Έναρξη ισχύος διατάξεων του Ν. 1564/1985 και κατάργηση 
διατάξεων του Α.Ν. 825/1937, του Ν.Δ. 1348/1942 και του Ν. 
4035/1960» (Α 203). 

2. Την αριθμ. 353001/13-4-2000 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φώτη 
Χατζημιχάλη» (Β 566). 

3. Την από 21-12-1999 γνωμοδότηση της Τεχνικής Επιτρο¬ 
πής Πολλαπλασιαστικού Υλικού (Τ.Ε.Π.Υ.). 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο μόνο 

Η παράγραφος 2 του άρθρου 4 της αριθμ. 350137/ 
26-6-1992 Υπουργικής Απόφασης αντικαθίσταται ως εξής: 

«2. Η αποδοχή μιας ποικιλίας ή υποκειμένου που εγγράφε- 
ται στον Εθνικό Κατάλογο ισχύει για χρονική διάρκεια που λή¬ 
γει στο τέλος του τριακοστού (30ου) έτους που έπεται του 
έτους της αποδοχής. 

Η αποδοχή μπορεί να ανανεώνεται σε τακτές περιόδους αν 
η ανανέωση δικαιολογείται από τη σπουδαιότητα διατήρησης 
της ποικιλίας στην καλλιέργεια και εφόσον πληρούνται πά¬ 
ντοτε οι όροι που προβλέπονται για τη διακριτικότητα, ομοιο¬ 
μορφία και σταθερότητα. Η αίτηση παράτασης πρέπει να υπο¬ 
βάλλεται από τον ενδιαφερόμενο το αργότερο δύο (2) χρόνια 
πριν από τη λήξη της αποδοχής». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 2000 

Ο ΥΦΥΠΟΥΡΓΟΣ 

ΕΥΑΓ. ΑΡΓΥΡΗΣ 

Αριθ. 414558 (6) 

Τροποποίηση της αριθμ. 440756/30-12-1985 Υπουργικής 
Απόφασης «Γενικός Τεχνικός Κανονισμός Αποδοχής Ποι¬ 
κιλιών των καλλιεργουμένων φυτικών ειδών» (Β 124). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των παραγρ. 2 και 3 του άρθρου 6 του ν. 1564/1985 «Ορ¬ 
γάνωση παραγωγής και εμπορίας του πολλαπλασιαστικού 
υλικού φυτικών ειδών» (Α 164), όπως η παραγρ. 2 αντικατα- 
στάθηκε από την παραγρ. 1 του άρθρου 5 του ν. 2732/1999 
«Διεπαγγελματικές Οργανώσεις και ρύθμιση θεμάτων αρμο¬ 
διότητας του Υπουργείου Γεωργίας» (Α 154). 

β) Του άρθρου 29Ατου ν. 1558/1985 «Κυβέρνηση και Κυ¬ 
βερνητικά Όργανα» (Α 137), όπως το άρθρο 29Α προστέθηκε 
με το άρθρο 27 του ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεωντου ν. 1712/1987 για 
τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες δια¬ 
τάξεις» (Α 154) και τροποποιήθηκε με το άρθρο 1 παραγρ. 2 
περίπτ. α’ του ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες δια¬ 
τάξεις» (Α 38). 

γ) Της παραγρ. 1 του άρθρου μόνο του π.δ. 582/1985 
«Έναρξη ισχύος διατάξεωντου Ν. 1564/1985 και κατάργηση 


διατάξεωντου Α.Ν. 825/1937, του Ν.Δ. 1348/1942 και του Ν. 
4035/1960» (Α 203). 

2. Την αριθμ. 440756/30-12-1985 Υπουργική Απόφαση (Β’ 
124), η οποία, μετά την κατάργηση της με την αριθμ. 
341561/2645/25-2-2000 «Γενικός Τεχνικός Κανονισμός Απο¬ 
δοχής Ποικιλιών Καλλιεργουμένων Γεωργικών Ειδών» Υπουρ¬ 
γική Απόφαση (Β 443) ως προς το μέρος που αφορά τα καλ¬ 
λιεργούμενα γεωργικά είδη, εξακολουθεί να ισχύει για την 
αποδοχή ποικιλιών των κηπευτικών και της αμπέλου. 

3. Την αριθμ. 353001/13-4-2000 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φώτη 
Χατζημιχάλη» (Β 566). 

4. Την από 21-12-1999 γνωμοδότηση της Τεχνικής Επιτρο¬ 
πής Πολλαπλασιαστικού Υλικού (Τ.Ε.Π.Υ.). 

5. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο μόνο 

Το πρώτο εδάφιο της παραγράφου 2 του άρθρου 5 της 
αριθμ. 440756/30-12-1985 Υπουργικής Απόφασης αντικαθί¬ 
σταται ως εξής: 

«2. Η αποδοχή μιας ποικιλίας ισχύει για χρονική διάρκεια 
που λήγει στο τέλος του δεκάτου (10ου) ημερολογιακού 
έτους που έπεται του έτους της αποδοχής, με εξαίρεση την 
ποικιλία αμπέλου η αποδοχή της οποίας ισχύει για χρονική 
διάρκεια που λήγει στο τέλος του τριακοστού (30ου) έτους 
που έπεται του έτους της αποδοχής». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 2000 

Ο ΥΦΥΠΟΥΡΓΟΣ 

ΕΥΑΓ. ΑΡΓΥΡΗΣ 

Αριθ. οικ. 192323 (7) 

Τροποποίηση της 191709/99 απόφαση Υπουργού Εργασίας 
και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όργα¬ 
να». 

β) του Ν. 212/69 «Περί οργανώσεως & διοικήσεως του ΟΑ- 
ΕΔ». 

γ) του άρθρου 2 του Π.Δ/τος 359/97 (ΦΕΚ 240/Α/28.11.97) 
που αφορά τις προϋποθέσεις χορήγησης της Κάρτας Παρα¬ 
μονής περιορισμένης χρονικής διάρκειας σε αλλοδαπούς. 

2. Το αριθμ. 22920/6.11.00 έγγρφοτου ΣΕΠΕ. 

3. Την αριθμ. 191709/21.10.00 απόφαση του Υπουργείου Ερ¬ 
γασίας και Κοινωνικών ασφαλίσεων με την οποία συγκροτήθη¬ 
κε η Επιτροπή για τη χορήγηση Κάρτας Παραμονής περιορι¬ 
σμένης χρονικής διάρκειας σε αλλοδαπούς (Π.Δ. 359/97) της 
Νομαρχίας Λάρισας (ΓΈ. Λάρισας), όπως συμπληρώθηκε και 
τροποποιήθηκε με τις αριθμ. 192276/99 και 190402/00 όμοιες, 
αποφασίζουμε: 

Τροποποιούμε την αριθμ. 191709/99 απόφαση του Υπουρ¬ 
γού Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή Ν. Λάρισας για τη χορήγηση Κάρτας 
παραμονής περιορισμένης χρονικής διάρκειας σε αλλοδα¬ 
πούς κατά το μέρος που αφορά: 

α) Τον Πρόεδρο της Επιτροπής και ορίζουμε την Χριστάκο- 
γλου - Τζόκα Δωροθέα, ως Πρόεδρο, σε αντικατάσταση του 

Σταυριανού Γρηγορίου, λόγω συνταξιοδότησης αυτού, με 
αναπληρώτριατην Βασιλείου Βιολέττα και 

β) τον εκπρόσωπο της Κοινωνικής Επιθ/σης και ορίζουμε ως 
τακτικό μέλος τον Ιωάννου Βασίλειο σε αντικατάσταση της 
Χριστάκογλου - Τζόκα Δωροθέας. 

Κατά τα λοιπά, ισχύει η αριθμ. 191709/99 απόφασή μας, 
όπως συμπληρώθηκε και τροποποιήθηκε με τις αριθμ. 
192276/99 και 190402/00 όμοιες. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Δεκεμβρίου 2000 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 

Αριθ. 50695 (8) 

Καθορισμός της χρεούμενης αξίας των εργατικών κατοικιών 
του οικισμού του Ο.Ε.Κ. «ΠΡΟΣΩΤΣΑΝΗ I». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/54 «Περί ιδρύσεως Αυτο¬ 
νόμου Οργανισμού Εργατικής Κατοικίας». 

2. Τις διατάξεις του Α.Ν. 163/67 «Περί συστάσεως παρά του 
Ο.Ε.Κ. Κεφαλαίου στεγαστικής προστασίας εργαζομένων εν 
Δ. Γερμανία και τροποποιήσεως διατάξεων τινών της νομοθε¬ 
σίας περί Ο.Ε.Κ.». 

3. Τη διάταξη της παρ. 1 του άρθρου 33 του Ν. 2224/94 «Ρύθ¬ 
μιση θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υπουρ¬ 
γείου Εργασίας και των εποπτευομένων από αυτό νομικών 
προσώπων και άλλες διατάξεις». 

4. Την αριθ. 50442/3-8-1998 απόφαση μας «περί καθορι¬ 
σμού όρων για την έκδοση παραχωρητηρίων». 

5. Την αριθ. 50701/23-11-1998 απόφαση μας «περί τροπο¬ 
ποίησης της αριθ. 50442/3- 8-1998 Υπουργικής απόφασης». 

6. Το αριθ. 33288/6386/12-12-2000 έγγραφο του Ο.Ε.Κ. με 
το οποίο μας υπέβαλε απόσπασμα πρακτικού της αριθ.73 /30- 
11-2000 συνεδριάσεωςτου Διοικητικού του Συμβουλίου. 

7. Την αριθ. 80027/8-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους, Υφυπουργούς Εργα¬ 
σίας και Κοινωνικών Ασφαλίσεων» (ΦΕΚ610/Β/9-5-2000). 

8. Το άρθρο 29 Ατού Ν. 1558/1985 που προστέθηκε με άρ¬ 
θρο 27 του Ν. 2081/1992, την παράγραφο 2 του άρθρου 1 του 
Ν. 2469/1997 και το γεγονός ότι από τις διατάξειςτης απόφα¬ 
σης αυτής δεν προκαλείται δαπάνη σε βάρος του προϋπολο¬ 
γισμού του Ο.Ε.Κ., αποφασίζουμε: 

1. Καθορίζουμε τον τρόπο υπολογισμού της χρεούμενης 
αξίας των εργατικών κατοικιών του οικισμού «ΠΡΟΣΩΤΣΑΝΗ 
I», η οποία θα καθορίζεται στα οριστικά παραχωρητήρια που 
θα εκδοθούν από τον Ο. Ε. Κ., όπως παρακάτω: 

α. Η χρεούμενη αξίατηςπαραχωρούμενης κατοικίαςτου οι¬ 
κισμού «ΠΡΟΣΩΤΣΑΝΗ I» είναι ίση με τη δαπάνη των οικοδο¬ 
μικών εργασιών, όπως αυτή προέκυψε από την εργολαβίατου 
οικισμού, σε ποσοστό που αναλογεί στην επιφάνεια της πα- 
ραχωρούμενης κατοικίας. 

β. Το ποσοστό οικοπέδου που αναλογεί στην παραχωρού- 
μενη κατοικία είναι το ποσοστό συνιδιοκτησίας αυτής επί ολο¬ 
κλήρου του οικοπέδου, στο οποίο έχει ανεγερθεί ο οικισμός, 
κατά την πράξη σύστασης της οριζοντίου ιδιοκτησίας, μετά 
την αφαίρεση των τμημάτων του οικοπέδου που έχουν διατε¬ 
θεί για την διάνοιξη οδών, πεζοδρομίων, δημιουργία πλατεί¬ 
ας, παιδικής χαράς, γηπέδου αθλοπαιδιών, χώρου στάθμευ¬ 
σης αυτοκινήτων και την ανέγερση δημοσίων καταστημάτων 
γενικά. 


γ. Τα γενικά έξοδα και οι δαπάνες κοινωφελών έργων (οδο¬ 
ποιίας, υδροδότησης, ηλεκτροδότησης, αποχέτευσης κ.λ.π.), 
που πραγματοποιήθηκαν στον οικισμό, βαρύνουν το κεφά¬ 
λαιο στέγασης του Ο. Ε. Κ. 

2. Κατά τα λοιπά ισχύουντα οριζόμενα στις αριθ. 50442/3-8- 
1998 και 50701/23-11-1998 Υπουργικές αποφάσεις. 

3. Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 28 Δεκεμβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


Αριθ. 11465 (9) 

Κήρυξη υποχρεωτικής της από 16 Μάίου 2000 ΣΣΕ για τους 
όρους αμοιβής και εργασίας των καθηγητών ξένων γλωσ¬ 
σών που εργάζονται στα Φροντιστήρια ξένων γλωσσών 
όλης της χώρας με σύμβαση εξηρτημένης εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις της παρ.2 του άρθρου 11 του Ν 1876/90. 

2 Την αριθ. 80027/8-5-2000 απόφαση ανάθεσης αρμοδιοτή¬ 
των στον Υφυπουργό Εργασίας, και Κοινωνικών Ασφαλίσεων 
(ΦΕΚ610/Β/9 5-2000) 

3 Τη γνώμη που εξέφρασετο Ανώτατο Συμβούλιο Εργασίας 
(κατάτη συνεδρίαση του της 13ης/12/2000. 

4 Τα στοιχεία του φακέλλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υπο¬ 
χρεωτικής της πιο πάνω Σ.Σ.Ε., δηλαδή ότι οι δεσμευόμενοι 
εργοδότες απασχολούν το 51% των εργαζομένων του επαγ¬ 
γέλματος στον κλάδο, αποφασίζουμε: 

1) Κηρύσσουμε υποχρεωτική την από 16 Μάίου 2000 ΣΣΕ 
για τους όρους αμοιβής και εργασίας των καθηγητών ξένων 
γλωσσών που εργάζονται στα φροντιστήρια ξένων γλωσσών 
όλης της χώρας, με σύμβαση εξαρτημένης εργασίας για 
όλους τους εργοδότες και εργαζόμενους του επαγγέλματος 
στον κλάδο. 

2) Η ισχύς της απόφασης αυτής αρχίζει από 23.6.2000. 

3) Από τις διατάξεις της απόφασης ουτής δεν προκαλείται 
δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης Κυ¬ 
βέρνησης. 

Αθήνα, 21 Δεκεμβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


Αριθ. 12189 (10) 

Κήρυξη υποχρεωτικής της από 10 Ιουλίου 2000 ΣΣΕ των επι¬ 
στημόνων, φαρμακοποιών με σχέση εργασίας ιδιωτικού 
δικαίου σε ολόκληρη τη χώρα για το έτος 2000. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου ΙΙτουΝ 1876/90. 

2. Την αριθ. 80027/8-5-2000 απόφαση ανάθεσης αρμοδιο¬ 
τήτων στον Υφυπουργό Εργασίας, και Κοινωνικών Ασφαλίσε¬ 
ων (ΦΕΚ 610/Β/9 5-2000) 

3. Τη γνώμη που εξέφρασε το Ανώτατο Συμβούλιο Εργα¬ 
σίας (κατά τη συνεδρίαση του της 13ης/12/2000. 

4. Τα στοιχεία του φακέλλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υπο¬ 
χρεωτικής της πιο πάνω Σ.Σ.Ε., δηλαδή ότι οι δεσμευόμενοι 

εργοδότες απασχολούν το 51 % των εργαζομένων του επαγ¬ 
γέλματος στον κλάδο, αποφασίζουμε: 

1) Κηρύσσουμε υποχρεωτική την από 10 Ιουλίου 2000 ΣΣΕ 
των Επιστημόνων Φαρμακοποιών με σχέση εργασίας ιδιωτι¬ 
κού δικαίου σε ολόκληρη τη χώρα, πλην κλινικών και φαρμα¬ 
κείων, για το έτος 2000 για όλους τους εργοδότες και εργα¬ 
ζόμενους του επαγγέλματος που αφορά αυτή. 

2) Η ισχύς της απόφασης αυτής αρχίζει από 5.9.2000. 

3) Από τις διατάξεις της απόφασης ουτής δεν προκαλείται 
δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 21 Δεκεμβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

Αριθ. 6502 (11) 

Τροποποίηση καταστατικού της Δημοτικής Επιχείρησης Ανά¬ 
πτυξης Δήμου Ασπροπύργου (Δ.Ε.Α.Δ.Α.) και κωδικοποίη¬ 
ση αυτού. 

Ο ΓΕΝΙΚΟΣ ΓΡΑΜΜΑΤΕΑΣ 

ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Ι.Τις διατάξεις των άρθρων 277 και 278 του Π. Δ 410/95 
«Δημοτικός και Κοινοτικός Κώδικας», όπως τροποποιήθηκαν 
με τις διατάξεις του άρθρου 11 παρ. 23 του Ν. 2503/97. 

2. Τις διατάξεις των άρθρων 279, 280 και 281 του Π.Δ. 
410/95 όπως τροποποιήθηκαν με τις διατάξεις του άρθρου 11 
παρ. 24του Ν. 2503/97. 

3. Τι ς διατάξεις των άρθρων 282 έως 284, 291 και 304 του 
Π. Δ 410/95. 

4. Την αριθ. 25027/9. 4. 1984 απόφαση του Υπουργού Εσω¬ 
τερικών «Καθορισμός αναγκαίων λεπτομερειών για την εφαρ¬ 
μογή των διατάξεων των άρθρων 203 έως 213 του Ν. 1065/80 
κ.λ.π» που Δημοσιεύθηκε στο ΦΕΚ 244/ΤΕΥΧΟΣ Β' της 
19.4.1984. 

5. Τις διατάξεις του Ν. 2644/98 περί «Παροχής συνδρομητι¬ 
κών ραδιοφωνικών και τηλεοπτικών υπηρεσιών και συναφείς 
διατάξεις και ειδικότερα του άρθρου 13 παρ. 5 σύμφωνα με 
τις οποίες οι οργανισμοί Τοπικής Αυτοδιοίκησης α'και β' βαθ¬ 
μού μπορούν να συνιστούν Επιχειρήσεις σύμφωνα με τις οι¬ 
κείες διατάξεις του Π.Δ. 410/95 και του Π.Δ. 30/96 με σκοπό 
την παροχή συνδρομητικών ραδιοφωνικών και τηλεοπτικών 
υπηρεσιών μόνο μέσω καλωδιακών δικτύων ή επίγειων, απο¬ 
κλειστικά, πομπών και μέσα στα όρια της Διοικητικής τους Πε¬ 
ριφέρειας κ.λπ. 

6. Την αριθ. 5457/17.7.1996 απόφασή μας, η οποία δημοσι¬ 
εύθηκε στο ΦΕΚ 717/τεύχος Β/21.8.1996 και αφορά στην σύ¬ 
σταση Επιχείρησης με την επωνυμία «Δημοτική Επιχείρηση 
Ανάπτυξης Δήμου Ασπροπύργου (Δ.Ε.Α.Δ.Α.). 

7. Την αριθ. 2697/30.4.1999 απόφασή μας, με την οποία 
τροποποιήθηκε μερικώς η αριθ. 5457/17.7.96 απόφασή μας, 
ως προς την Διοίκηση της Επιχείρησης. 

8. Την αριθ. 5669/18.8.99 απόφασή μας, με την οποία τρο¬ 
ποποιήθηκε εκ νέου το καταστατικό της Επιχείρησης και κα- 
ταργήθηκε η αριθ. 2697/30.4.1999 όμοια, γιατί συμπεριλή- 
φθηκε στην 5669/18.8.1999 απόφασή μας. 

9. Την αριθ. 205/22.6.2000 απόφαση του Δημοτικού Συμ¬ 
βουλίου Ασπροπύργου, περί τροποποίησης του καταστατι¬ 
κού της Επιχείρησης και κωδικοποίησης του. 

10. Την αριθ. 2391/09/27.3.1998 απόφαση του Γενικού 
Γραμματέα της Περιφέρειας Αττικής, περί μεταβίβασης αρ¬ 
μοδιοτήτων στη Δ/νση Τοπικής Αυτοδιοίκησης & Δ/σης Δυτ. 
Αττικής, αποφασίζουμε: 

Τροποποιούμε την 5457/17.7.96 απόφασή μας, που δημο¬ 


σιεύθηκε στο ΦΕΚ 717/Τεύχος Β/ 21.8.1996, όπως έχει τρο¬ 
ποποιηθεί και ισχύει σήμερα, με την συμπλήρωση νέου άρ¬ 
θρου το οποίο θα αναφέρει τα παρακάτω: 

Οι παράγραφοι από 9 έως 29 του καταστατικού της Δημοτι¬ 
κής Επιχείρησης συμπληρώνονται και αντικαθίστανται ως 
εξής: 

«9. Αντικαθίσταται με : Ίδρυση και λειτουργία Τηλεοπτικού 
Σταθμού Περιφερειακής Εμβέλειας» και η δημιουργία θυγα¬ 
τρικών εταιρειών οποαισδήποτε νομικής μορφής για την εκ¬ 
μετάλλευση οιουδήποτε Μ.Μ.Ε.». 

«10. Αντικαθίσταται με: Η δημιουργία θυγατρικής Εταιρείας 
με νομική μορφή Ανωνύμου Εταιρείας και σκοπό την παροχή 
συνδρομητικών ραδιοφωνικών, τηλεοπτικών και τηλεπικοινω¬ 
νιακών υπηρεσιών». 

«11. Αντικαθίσταται με: Η συμμετοχή της παρούσης εται¬ 
ρείας, μετά από απόφαση του Δ.Σ. αυτής, σε άλλες εταιρείες 
με οποιαδήποτε μορφής στόχους και αν έχουν αυτές: 

«12. Αντικαθίσταται με: Επίβλεψη και διαχείριση τεχνικών 
έργων του Δήμου Ασπροπύργου και άλλων τεχνικών έργων». 

113. Αντικαθίσταται με: Εκπόνηση/ανάθεση εργασιών, με¬ 
λετών, διεξαγωγή ερευνών». 

«14. Αντικαθίσταται με: Υλοποίηση πλευρών του τεχνικού 
προγράμματος του Δήμου με αντικείμενα που αρμόζουν στις 
δραστηριότητες της (καθαριότητα, εκμετάλλευση κοινόχρη¬ 
στων χώρων, έλεγχος πρασίνου, έλεγχος και εφαρμογή κυ- 
κλοφοριακών ρυθμίσεων κ.α.». 

«15. Αντικαθίσταται με: Ανάπτυξη σύγχρονων συστημάτων 
και εφαρμογών πολεοδομικού ρυθμιστικού και τεχνικού χα- 
ρακτήρατου Δήμου Ασπροπύργου (013 κ.λπ.)». 

«16. Αντικαθίσταται με: Αναβάθμιση και αξιοποίηση υπο¬ 
βαθμισμένων περιοχών του Δήμου Ασπροπύργου». 

«17. Αντικαθίσταται με: Διαχείριση, αξιοποίηση και εκμε¬ 
τάλλευση της ακίνητης περιουσίας του Δήμου». 

«18. Αντικαθίσταται με: Εκμετάλλευση Δημοτικών Κυλικεί¬ 
ων». 

«19. Αντικαθίσταται με: Προβολή και προώθηση πολιτιστι¬ 
κών, αθλητικών και άλλων πρωτοβουλιών μέσω της έκδοσης 
εντύπων, φυλλαδίων, διοργάνωσης εκδηλώσεων, εκθέσεων, 
ημερίδων κ.ά». 

«20. Αντικαθίσταται με: Προβολή και προώθηση των προϊό¬ 
ντων και των τοπικών πλεονεκτημάτων των επαγγελματιών 
του Ασπροπύργου (οδηγοί αγοράς κλπ)». 

«21. Αντικαθίσταται με : Σχεδίαση , υποβολή και υλοποίηση 
προτάσεων σε προγράμματα χρηματοδοτούμενα από Εθνι¬ 
κούς και Διεθνείς Οργανισμούς (Ε.Ε. και άλλους)». 

«22. Αντικαθίσταται με : Πληροφόρηση / Ενημέρωση / Πα¬ 
ροχή Συμβούλων / Δημόσιες και Διεθνείς Σχέσεις». 

«23. Αντικαθίσταται με : Σχεδίαση , υποβολή και υλοποίηση 
ειδικών στεγαστικών προγραμμάτων χρηματοδοτούμενα ή 
δανειοδοτούμενα από τον Δήμο καθώς και από εθνικούς και 
διεθνείς οργανισμούς». 

«24. Αντικαθίσταται με : Η διάρκεια της επιχείρησης είναι εί¬ 
κοσι (20) χρόνια και θ’ αρχίζει από την δημοσίευση της κατά 
νόμο απόφασης στην Εφημερίδατης κυβερνήσεως». 

«25. Αντικαθίσταται με : Έδρα της Επιχείρησης ορίζεται ο 
Δήμος Ασπροπύργου του Ν. Αττικής». 

«26. Αντικαθίσταται με: Η νομική μορφή της επιχείρησης θα 
είναι Νομικό Πρόσωπο Ιδιωτικού Δικαίου. 

-Η συγκρότηση, λειτουργία, οι αρμοδιότητες των οργάνων 
(Διοικητικού Συμβουλίου της επιχείρησης), η οργάνωση, δια¬ 
χείριση και εποπτεία της επιχείρησης θα διέπονται από τις 
διατάξεις των 277 έως 284 του Π.Δ. 410/95 (Δ.Κ.Κ.) καιτης υπ. 
αρ. 25027/84 Απόφασης του Υπ. Εσωτερικών. 

- Η διαχείριση της επιχείρησης θα γίνεται σύμφωνα με ιδιαί¬ 
τερο προϋπολογισμό εσόδων και εξόδων και θα είναι ανεξάρ¬ 
τητη από την υπόλοιπη δημοτική διαχείριση. Το οικονομικό 

έτος διαχείρισης της επιχείρησης θα συμπίπτει με το ημερο¬ 
λογιακό έτος. 

Με απόφαση του Διοικητικού Συμβουλίου της επιχείρησης, 
που θα εγκρίνεται από το Δημοτικό Συμβούλιο, τα καθαρά 
κέρδηπου θα προκύπτουν από την διαχείριση, μετάτην αφαί¬ 
ρεση των αποσβέσεων και την δημιουργία του απαραίτητου 
αποθεματικού, μπορεί να διατίθενται για τη βελτίωση ή επέ¬ 
κταση των εγκαταστάσεων της επιχείρησης ή θα διατίθενται 
στο Δήμο για την εκτέλεση κοινωφελών έργων». 

Οι αποφάσεις του Διοικητικού Συμβουλίου της επιχείρησης 
θα εγκρίνονται από το Δημοτικό Συμβούλιο , μόνο όσον αφο¬ 
ρά την ψήφιση προϋπολογισμού της επιχείρησης. 

Το Δημοτικό Συμβούλιο θα εγκρίνει τον ισολογισμό και την 
έκθεση πεπραγμένων και θα μπορεί να αποφασίζει τη διενέρ¬ 
γεια έκτακτου διαχειριστικού και ταμειακού ελέγχου. 

«27. Αντικαθίσταται με : Η επιχείρηση θα διοικείται από εν- 
νιαμελές (9) Διοικητικό Συμβούλιο. 

Τα μέλη του Διοικητικού Συμβουλίου μαζί με τους αναπλη¬ 
ρωτές τους θα ορίζονται από το Δημοτικό Συμβούλιο και θα εί¬ 
ναι τα εξής: 

-Ένας Δημοτικός Σύμβουλος ως Πρόεδρος με τον αναπλη¬ 
ρωτή του Δ.Σ. 

- Ένας Δημοτικός Σύμβουλος ως αντιπρόεδρος με τον ανα¬ 
πληρωτή του Δ.Σ. 

- Ένας εκπρόσωπος των εργαζομένων 

- Ένας Δημοτικός Σύμβουλος (εκπρόσωπος αντιπολιτεύσε- 
ως). 

- Ένας εκπρόσωπος Κοινωνικού Φορέα της περιοχής 

- Τέσσερις δημότες - κάτοικοιτου Δήμου Ασπροπύργου 

Η θητεία του Διοικητικού Συμβουλίου θα ακολουθεί τη θη- 
τείατου Δημοτικού Συμβουλίου Ασπροπύργου και σε κάθε πε¬ 
ρίπτωση θα λήγει το αργότερο τρεις μήνες μετά την εγκατά¬ 
σταση του Δημοτικού Συμβουλίου, το οποίο οφείλει να ορίσει 
τα μέλη του Διοικητικού Συμβουλίου μέσα στην προθεσμία 
τωντριών (3) μηνών (παρ. 2του άρθρου 2της υπ’αρ. 25027/84 
Απόφασης του Υπουργείου Εσωτερικών. 

Τα μέλη του Διοικητικού Συμβουλίου μπορεί να αντικατα- 
σταθούν κατά τη διάρκεια της θητείας τους με απόφαση του 
Δημοτικού Συμβουλίου που τα όρισε και που λαμβάνεται με 
την απόλυτη πλειοψηφία του νομίμου αριθμού των μελών του 
(παρ. 3 του άρθρου 2 της υπ’αρ. 25027/84 Απόφασης του 
Υπουργείου Εσωτερικών)». 

«28. Αντικαθίσταται με : Το αρχικό κεφάλαιο της επιχείρη¬ 
σης ανέρχεται σε 64.083.000 δρχ. το οποίο θα διατεθεί από 
τον Δήμο Ασπροπύργου και θα καλυφθεί από αντίστοιχες επι¬ 
χορηγήσεις». 

«29. Αντικαθίσταται με : Πόροι της επιχείρησης θα είναι: 

- έσοδα από την επίβλεψη και διαχείριση έργων του Δήμου 
Ασπροπύργου. 

- Τα έσοδα από εκπόνηση μελετών και άλλων τεχνικών έρ¬ 
γων. 

- Τα έσοδα από αναθέσεις Κοινοτικών Προγραμμάτων. 

- Τα έσοδα από εκμετάλλευση διαφημίσεων. 

- Τα έσοδα από εκμετάλλευση αναψυκτηρίων». 

«30. Αντικαθίσταται με: Η επιχείρηση διαλύεται: 

- Με απόφαση του Δ. Σ. του Δήμου Ασπροπύργου με από¬ 
λυτη πλειοψηφία των μελών και με απόφαση του Περιφερεια¬ 
κού Δ/ντή. 

- Όταν λήξει χωρίς να παραταθεί η διάρκεια της επιχείρη¬ 
σης. 

- Σε περίπτωση πτώχευσης της Επιχείρησης. Εκτός από την 
περίπτωση πτώχευσης η εκκαθάριση γίνεται από εκκαθαρι- 
στές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις 
εισπράττονται οι απαιτήσεις, ρευστοποιείται η περιουσία και 
πληρώνονται τα χρέη της Επιχείρησης. 


Το υπόλοιπο περιέρχεται στο Δήμο Ασπροπύργου. Από τις 
διατάξεις της παραπάνω απόφασης προκαλείται δαπάνη σε 
Βάρος του Προϋπολογισμού του Δήμου Ασπροπύργου, 
ύψους 64.083.000 δρχ. για το Οικονομικό έτος 1996» 

Μετά τα ανωτέρω κωδικοποιείται το καταστατικό της Δη¬ 
μοτικής Επιχείρησης Ανάπτυξης του Δήμου Ασπροπύργου 
(Δ.Ε.Α.Δ.Α.) ως εξής: 

Β. Σκοποί της Επιχείρησης θα είναι: 

1. Η συμβολή στην αξιοποίηση, ανάπτυξη, διαχείριση και 
κατασκευή των έργων που έχουν εγκριθεί από την Ευρωπαϊ¬ 
κή Ένωση για το Δήμο Ασπροπύργου. 

2. Η ένταξη σε Κοινοτικά Προγράμματα και πρωτοβουλίες, 
η εκτέλεση επιμορφωτικών και άλλων συναφών προγραμμά¬ 
των με κοινοτική ή άλλη συγχρηματοδότηση και με αντικείμε¬ 
να που σχετίζονται με τις δραστηριότητες της. 

3. Η δημιουργία ή η εκμετάλλευση αναψυκτηρίων, επι¬ 
μορφωτικών κέντρων, κατασκηνωτικών κέντρων, εκθεσια¬ 
κών κέντρων και αθλητικών κέντρων, συγκρότηση και λει¬ 
τουργία Γραφείου Πληροφόρησης επενδύσεων, επιχειρή¬ 
σεων, βιοτεχνιών, δημιουργία γραφείου εύρεσης εργασίας 
κ.λ.π. 

4. Η παροχή υπηρεσιών και ανταλλαγή τεχνογνωσίας σε συ¬ 
νεργασία με άλλους φορείς Ν.Π.Δ.Δ., Ν.Π.Ι.Δ- και ιδιώτες για 
θέματα σχετικά με τους στόχους της παρούσης εταιρείας. Η 
συμμετοχή της παρούσης εταιρείας σε άλλες Επιχειρήσεις 
Ο.Τ.Α. ή άλλων φορέων και οργανισμών, με στόχο την ανά¬ 
πτυξη της ευρύτερης περιοχής καιτην επίλυση προβλημάτων 
των Ο.Τ.Α. 

5. Η άσκηση των δραστηριοτήτων που μπορεί να τεθούν 
στηνπαρούσα εταιρεία από τους Ο.Τ.Α βάσειτου Π.Δ. 410/95, 
του Ν.2218/94 και όποιους άλλους νόμους συνάδουν προς 
τους σκοπούς της. 

6. Η σύναψη προγραμματικών συμβάσεων σύμφωνα με 
τους ισχύοντες Νόμους. 

7. Η διεξαγωγή κάθε δραστηριότητας που σχετίζεται με την 
αναβάθμιση ποιότητας ζωής , με το σκοπό και το έργο της 
Εταιρείας. Οι μελέτες γενικά και οι έρευνες θα γίνονται από 
τις υπηρεσίες της Εταιρείας ή από ειδικούς μελετητές του 
εσωτερικού ή του εξωτερικού με τους οποίους θα συμβάλλε¬ 
ται η Εταιρεία με συμβάσεις ορισμένου έργου. 

8. Η δημιουργία θυγατρικών εταιρειών οποιοσδήποτε νομι¬ 
κής μορφής με σκοπό να συσταθούν από αυτές κέντρα επαγ¬ 
γελματικής κατάρτισης παντός είδους και σκοπού, όπως τα 
κέντρα αυτά θα προβλέπονται από τους ελληνικούς νόμους ή 
τις κοινοτικές οδηγίες της Ευρωπαϊκής Ένωσης. 

9. Ιδρυση και λειτουργία Τηλεοπτικού Σταθμού Περιφερει¬ 
ακής Εμβέλειας και η δημιουργία θυγατρικών εταιρειών οποι¬ 
οσδήποτε νομικής μορφής για την εκμετάλλευση οιουδήποτε 
Μ.Μ. Ε». 

10. Η δημιουργία θυγατρικής εταιρείας με νομική μορφή 
Ανωνύμου Εταιρείας και σκοπό την παροχή συνδρομητικών 
ραδιοφωνικών, τηλεοπτικών και τηλεπικοινωνιακών υπηρε¬ 
σιών. 

11. Η συμμετοχή της παρούσης εταιρείας μετά από απόφα¬ 
ση Δ.Σ. αυτής σε άλλες εταιρείες με οποιαδήποτε μορφή στό¬ 
χους και αν έχουν αυτές. 

12. Επίβλεψη και διαχείριση τεχνικών έργων του Δήμου 
Ασπροπύργου και άλλων τεχνικών έργων. 

13. Εκπόνηση / ανάθεση εργασιών , μελετών, διεξαγωγή 
ερευνών. 

14. Υλοποίηση πλευρών του τεχνικού προγράμματος του 
Δήμου Ασπροπύργου με αντικείμενα που αρμόζουν στις δρα¬ 
στηριότητες της (καθαριότητα, εκμετάλλευση κοινοχρήστων 
χώρων, έλεγχος πρασίνου, έλεγχος και εφαρμογή κυκλοφο- 
ριακών ρυθμίσεων κ.ά) 

15. Ανάπτυξη σύγχρονων συστημάτων και εφαρμογών πο- 

λεοδομικού, ρυθμιστικού και τεχνικού χαρακτήρα του Δήμου 
Ασπροπύργου (013 κ.λ.π). 

16. Αναβάθμιση και αξιοποίηση υποβαθμισμένων περιοχών 
του Δήμου Ασπροπύργου. 

17. Διαχείριση, αξιοποίηση και εκμετάλλευση της ακίνητης 
περιουσίας του Δήμου. 

18. Εκμετάλλευση Δημοτικών Κυλικείων. 

19. Προβολή και προώθηση πολιτιστικών, αθλητικών και άλ¬ 
λων πρωτοβουλιών μέσω της έκδοσης εντύπων, φυλλαδίων, 
διοργάνωσης εκδηλώσεων, εκθέσεων, ημερίδων κ.α. 

20. Προβολή και προώθηση των προϊόντων καιτωντοπικών 
πλεονεκτημάτων των επαγγελματιών του Ασπροπύργου 
(οδηγοί αγοράς κ.λ.π.). 

21. Σχεδίαση, υποβολή και υλοποίηση προτάσεων σε προ¬ 
γράμματα χρηματοδοτούμενα από εθνικούς και διεθνείς ορ¬ 
γανισμούς (Ε. Ε. και άλλους). 

22. Πληροφόρηση / Ενημέρωση / Παροχή Συμβουλών / Δη¬ 
μόσιες και Διεθνείς Σχέσεις. 

23. Σχεδίαση, υποβολή και υλοποίηση ειδικών στεγαοτικών 
προγραμμάτων χρηματοδοτούμενα ή δανειοδοτούμενα από 
το Δήμο καθώς και από εθνικούς και διεθνείς οργανισμούς. 

24. Η διάρκεια της επιχείρησης είναι είκοσι (20) χρόνια και 
θα αρχίζει από τη δημοσίευση της κατά νόμο απόφασης στην 
Εφημερίδα της Κυβερνήσεως. 

25. Έδρα της Επιχείρησης ορίζεται ο Δήμος Ασπροπύργου 
του Ν. Αττικής. 

26. Η νομική μορφή της Επιχείρησης θα είναι Νομικό Πρό¬ 
σωπο Ιδιωτικού Δικαίου. 

- Η συγκρότηση, λειτουργία, οι αρμοδιότητες των οργάνων 
(διοικητικού συμβουλίου της επιχείρησης), η οργάνωση, δια¬ 
χείριση και εποπτεία της επιχείρησης θα διέπονται από τις 
διατάξεις των άρθρων 277 έως 284 του Π.Δ. 410/95 (Δ.Κ.Κ) και 
της υπ’ αρ. 25027/84 απόφασηςτου Υπουργείου Εσωτερικών. 

- Η διαχείριση της επιχείρησης θα γίνεται σύμφωνα με ιδιαί¬ 
τερο προϋπολογισμό εσόδων και εξόδων και θα είναι ανεξάρ¬ 
τητη από την υπόλοιπη δημοτική διαχείριση. Το οικονομικό 
έτος διαχείρισης της επιχείρησης θα συμπίπτει με το ημερο¬ 
λογιακό έτος: 

Με απόφαση του Διοικητικού Συμβουλίου της επιχείρησης, 
που θα εγκρίνεται από το Δημοτικό Συμβούλιο, τα καθαρά 
κέρδη που θα προκύπτουν από τη διαχείριση, μετά την αφαί¬ 
ρεση των αποσβέσεων και τη δημιουργία του απαραίτητου 
αποθεματικού, μπορούν να διατίθενται για τη βελτίωση ή επέ¬ 
κταση των εγκαταστάσεων της επιχείρησης ή θα διατίθενται 
στο δήμο για την εκτέλεση κοινωφελών έργων. 

Οι αποφάσεις του Διοικητικού Συμβουλίου της επιχείρησης 
θα εγκρίνονται από το Δημοτικό Συμβούλιο, μόνο όσο αφορά 
την ψήφιση προϋπολογισμού της επιχείρησης. 

Το Δημοτικό συμβούλιο θα εγκρίνει τον ισολογισμό και την 
έκθεση πεπραγμένων και θα μπορεί επίσης να αποφασίζει τη 
διενέργεια έκτακτου διαχειριστικού και ταμειακού ελέγχου. 

27. Η επιχείρηση θα διοικείται από εννιαμελές (9) Διοικητικό 
Συμβούλιο. Τα μέλη του διοικητικού συμβουλίου μαζί με τους 
αναπληρωτές τους θα ορίζονται από το Δημοτικό Συμβούλιο 
και θα είναι τα εξής: 

- ένας Δημοτικός Σύμβουλος ως πρόεδρος με τον αναπλη¬ 
ρωτή του Δ.Σ. 


- ένας Δημοτικός Σύμβουλος ως αντιπρόεδρος με τον ανα¬ 
πληρωτή του Δ.Σ. 

- ένας εκπρόσωπος των εργαζομένων. 

- ένας Δημοτικός Σύμβουλος ως απλό μέλος (εκπρόσωπος 
αντιπολίτευσης). 

- ένας εκπρόσωπος κοινωνικού φορέα της περιοχής. 

-τέσσερις δημότες - κάτοικοι του Δήμου Ασπροπύργου. 

Η θητεία του Διοικητικού Συμβουλίου θα ακολουθεί τη θη¬ 
τεία του Δημοτικού Συμβουλίου Ασπροπύργου και σε κάθε 
περίπτωση θα λήγει το αργότερο τρεις μήνες μετά την εγκα¬ 
τάσταση του Δημοτικού Συμβουλίου, το οποίο οφείλει να ορί- 
σειτα μέλη του Διοικητικού Συμβουλίου μέσα στην προθεσμία 
των τριών (3) μηνών (παρ. 2 του άρθρου 2 της Υπ. Απόφασης 
25027/84 Υπουργείου Εσωτερικών). Τα μέλη του διοικητικού 
συμβουλίου μπορεί να αντικατασταθούν κατάτη διάρκειατης 
θητείας τους με απόφαση του Δημοτικού Συμβουλίου που τα 
όρισε και που λαμβάνεται με την απόλυτη πλειοψηφία του νό¬ 
μιμου αριθμού των μελών του (παρ. 3 του άρθρου 2 της Υπ. 
Απόφασης 25027/84 Υπουργείου Εσωτερικών). 

28. Το εταιρικό κεφάλαιο της επιχείρησης ανέρχεται στο 
ποσό των 272.500.000 δρχ. 

29. Πόροι της επιχείρησης θα είναι: 

- έσοδα από την επίβλεψη και διαχείριση έργων του Δήμου 
Ασπροπύργου. 

- έσοδα από εκπόνηση μελετών και άλλων τεχνικών έργων. 

- έσοδα από αναθέσεις Κοινοτικών προγραμμάτων. 

- έσοδα από εκμετάλλευση αναψυκτηρίων. 

30. Η επιχείρηση διαλύεται: 

- με απόφαση του Δημοτικού Συμβουλίου Δήμου Ασπρο- 
πύργου, με απόλυτη πλειοψηφία των μελών του και με από¬ 
φαση του περιφερειακού Δ/ντή. 

- όταν λήξει χωρίς να παραταθεί η διάρκεια της επιχείρη¬ 
σης. 

- σε περίπτωση πτώχευσης της επιχείρησης. Εκτός από την 
περίπτωση πτώχευσης η εκκαθάριση γίνεται από εκκαθαρι- 
στές που ορίζονται από το Δημοτικό Συμβούλιο. Στην εκκα¬ 
θάριση διεκπεραιώνονται οι εκκρεμείς υποθέσεις , εισπράτ- 
τονται οι απαιτήσεις, ρευστοποιείται η περιουσία και πλρώνο- 
νταιταχρέητης Επιχείρησης. 

Το υπόλοιπο περιέρχεται στο Δήμο Ασπροπύργου. Από τις 
διατάξεις της απόφασης αυτής δεν προκαλείται δαπάνη σε 
Βάρος του προϋπολογισμού του Δήμου Ασπροπύργου. 

Με την απόφαση μας αυτή καταργείται κάθε προγενέστερη 
της σημερινής τροποποίηση. 

Η απόφασή μας 5457/17.7.96 που αφορά στη σύσταση αμι¬ 
γούς Δημοτικής Επιχείρησης με την επωνυμία: «Δημοτική Επι¬ 
χείρηση Ανάπτυξης Δήμου Ασπροπύργου» εξακολουθεί να 
ισχύει κατάτο σκέλος Α' αυτής, ήτοι ως προςτη συστατική της 
πράξη. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αιγάλεω, 27 Οκτωβρίου 2000 

Με εντολή Γενικού Γραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

